stanford-oval/wikipedia huggingface dataset:
Mysore

| Mysore Mysuru |
| --- | --- |

 Mysore
 Koordinaatit: 12°18′13″N, 76°38′46″E 
Valtio:  Intia
Osavaltio:  Karnataka
Väkiluku (2011):  887 446
 – Metropolialue:  983 893
Infobox OKVirheellinen NIMI-arvo: 
Mysore (virallisesti Mysuru; kannadaksi ಮೈಸೂರು) on Karnatakan osavaltion toiseksi suurin kaupunki Etelä-Intiassa. Vuoden 2011 väestönlaskennan mukaan kaupungissa asui noin 888 000 ja kaupunkialueella 984 000 ihmistä.
Mysore sijaitsee Chamundin kukkuloiden juurella noin 150 km lounaaseen osavaltion pääkaupunki Bangaloresta. Se sijaitsee Deccanin ylängöllä noin 770 m:n korkeudessa suunnilleen Kaveri- ja Kabanijokien puolivälissä.
Mysoressa on kuivahko ilmasto, jossa voidaan erottaa kolme vuodenaikaa: kesä, talvi ja monsuunikausi heinäkuusta marraskuuhun. Kuuminta on huhti- ja toukokuussa, keskimääräinen ylin lämpötila noin 34 astetta. Viileintä on tammikuussa, jolloin keskimääräinen alin on 16 astetta.
Mysoren kaupunki tunnetaan vuosisatojen ajalta santelipuun ja siitä tehtyjen esineiden tuottajana. Se oli muodollisesti 1799–1831, käytännössä aina Intian itsenäistymiseen 1947 asti Mysoren kuningaskunnan pääkaupunki, jota hallitsi Wodeyarin ruhtinassuku. Noilta ajoilta kaupungissa on runsaasti upeita palatseja.
Santelipuun jalostus suitsukkeiksi ja parfyymeiksi on edelleen merkittävä teollisuudenala. Siellä on myös tekstiili- ja öljynjalostusteollisuutta sekä riisin ja nahkan jalostusta. Kaupungissa on IT-alan yrityksiä kuten myös autonosien valmistusta ja muuta konepajateollisuutta.
Kaupunkia palvelee Mandakallin lentoasema, ja se on kahden rautatien risteysasema. Junamatka Banagaloreen kestää 2–3 tuntia. Pikajunia menee myös Mumbaihin ja Chennaihin sekä Arsikereen ja Hassaniin. Mysoren lentojen kannattavuus on huono, ja lentoyhtiöt ovat lopettaneet lentojaan sinne niin että välillä sinne ei ollut lainkaan reittiliikennettä.
Mysoressa toimii Mysoren yliopisto. Se on perustettu vuonna 1916. Nykyisin yliopistossa on 86 000 opiskelijaa, joista noin kymmenentuhatta jatko-opiskelijoita.
Aiheesta muualla

Kuvia tai muita tiedostoja aiheesta Mysore Wikimedia Commonsissa
Minna Mikkonen

Minna Mikkonen (s. 1983 Suomussalmi) on suomalainen kirjailija ja sanataideohjaaja.
Elämä ja ura

Mikkonen on kotoisin Kainuusta, missä hän asui vuoteen 2006 saakka. Vuodesta 2006 hän on asunut Oulussa. Mikkonen on koulutukseltaan filosofian maisteri. Hän on opiskellut kirjallisuutta, filosofiaa ja kirjoittamista Oulun ja Jyväskylän yliopistossa. Hänellä on myös lähihoitajan koulutus (2006).
Mikkosen esikoisteos Kivenkerääjät ilmestyi vuonna 2015. Se kertoo perheen surutyön pienen pojan näkökulmasta, kun perheen teini-ikäinen tytär katoaa. Kiiltomato-verkkojulkaisun arvion mukaan “Mikkonen onnistuu käsittelemään surua kuulaasti ja herkkävireisesti. Teos on ihailtavan eheä ja symmetrinen. Mikkonen on vahva kertoja, ja hän yltää yllättävän tasapainoiseen ja täyteläiseen esikoisromaaniin.” Helsingin Sanomien kriitikko Satu Koskimies totesi arviossaan: “Kalanpoikaseksi itsensä kuvittelevan Veinin muistoissa Meri on sekä läsnä että poissa; läheisyys vaihtuu haavoittavaan yksinäisyyteen, itsepintainen toivo syvään murheeseen. Tämän tunneaaltoilun kuvaajana Mikkonen on herkimmillään.”
Mikkosen toinen romaani Amelian luut ilmestyy keväällä 2022. Romaanikäsikirjoituksen pohjalta ilmestyi vuonna 2019 esitystaideteosinstallaatio.
Mikkonen työskentelee sanataideohjaajana yhteisötaiteen kentällä Kulttuuriosuuskunta ILMEn jäsenenä. Aiemmin hän on työskennellyt myös lasten ja nuorten parissa mm. Valveen sanataidekoululla. Mikkonen on toiminut kirjailijana Välittävä tekijä -työryhmässä, joka tutki kirjoittamisen ja liikkeen yhteyksiä.
Teokset

Kivenkerääjät.  Helsinki:  Minerva, 2015.  ISBN 978-952-312-097-6.
Amelian luut.  Helsinki:  S&S, 2022.  ISBN 978-951-52-5543-3.
Aiheesta muualla

Kivenkerääjät Minervan sivulla
Kaikko, Tero: Ammattina sanat Haastattelu Kansan Tahdossa 19.12.2014.
Kukkala, Emilia: Surun hukuttama perhe Arvio Kansan Uutisissa 21.2.2015.
Kirjoittajan matkassa -blogi
Vauréal

| Vauréal |
| --- | --- |
 Vauréalin kaupungintalo
 vaakuna
 Vauréal
 Koordinaatit: 49°02′00″N, 02°02′00″E 
Valtio:  Ranska
Alue:  Île-de-France
Departementti:  Val-d’Oise
Arrondissementti:  Pontoise
Hallinto:  
 – Pormestari:  Sylvie Couchot
Pinta-ala:  
 – Kokonaispinta-ala:  3,46 km²
Väkiluku (2013):  15 705
 – Väestötiheys:  4 539 as./km²
Postinumero:  95490
 
 www.vaureal.fr 
Infobox OKVirheellinen NIMI-arvo: 
Vauréal on kaupunki Ranskan Val-d’Oisen departementissa Pariisin metropolialueella. Se kuuluu Cergy-Pontoisen kuntayhtymään. Kaupungissa on arviolta 15 705 asukasta (vuonna 2013) ja sen pinta-ala on 3,46 neliökilometriä.
Aiheesta muualla

Kuvia tai muita tiedostoja aiheesta Vauréal Wikimedia Commonsissa
Kaupungin internetsivut
Place du Coeur Battant
Lila Lapanja

Lila Lapanja (s. 3. joulukuuta 1994 Truckee) on yhdysvaltalainen alppihiihtäjä.
Lapanja kilpaili maailmancupissa ensimmäisen kerran Aspenin pujottelussa marraskuussa 2015. Maailmancupin pisteille hän pääsi ensimmäisen kerran Flachaun pujottelussa tammikuussa 2016 oltuaan 23:s.
Mnemic

| Mnemic |
| --- | --- |
 Mnemic, 2008
Tiedot
Toiminnassa:  1998–
Tyylilaji:  melodinen death metal, industrial metal, progressiivinen metalli, metalcore
Kotipaikka:  Aalborg, Tanska
Laulukieli:  englanti
Jäsenet:  Guillaume Bideau, laulu   Mircea Gabriel Eftemie, kitara   Rune Stigart, kitara   Tomas „Obeast“ Koefoed, basso   Brian „Brylle“ Rasmussen, rummut  
Entiset jäsenet:  Mark Bai, laulu (1998-2000)  Mikkel Larsen, basso   Michael Bogballe, laulu   Tony Jelencovich, laulu  
Levy-yhtiö:  Nuclear Blast, 2000–  
Aiheesta muualla
Kotisivut
Infobox OKNimi-testi OK: 
Mnemic on vuonna 1998 Tanskan Aalborgissa perustettu metalliyhtye. Yhtyeen musiikkia voidaan melodisen death metalin, industrial metalin ja progressiivisen metallin fuusioksi, jossa on vivahteita thrash metalista ja groove metalista. Yhtye on kuvaillut itseään "tulevaisuuden fuusiometalliksi". Sen nimi tulee sanoista "Mainly Neurotic Energy Modifying Instant Creation".
Helmikuussa 2024 Mnemicin alkuperäisjäsenten kerrottiin palanneen yhteen ensimmäistä kertaa sitten vuoden 2005. Kokoonpano soitti albumeilla Mechanical Spin Phenomena ja Audio Injected Soul. Kokoonpanon on tarkoitus esiintyä yhtyeen yli 20-vuotista uraa juhlistavilla keikoilla.
Jäsenet

Guillaume Bideau – laulu (2006-2013; kuoli 2022)
Mircea Gabriel Eftemie – kitara, kosketinsoitin
Rune Stigart – kitara
Tomas "Obeast" Koefoed – bassokitara
Brian "Brylle" Rasmussen – rummut
Jäsenet > Entiset jäsenet

Michael Bögballe – laulu (2000–2005)
Mikkel Larsen – basso
Mark Bai – laulu (1998–2000)
Jäsenet > Kiertuemuusikot

Tony Jelencovich – laulu (2005–2006)
Victor-Ray Salomonsen Ronander – kitara (–2009)
Diskografia > Studioalbumit

Mechanical Spin Phenomena (2003,  Nuclear Blast)
The Audio Injected Soul (2004,  Nuclear Blast)
Passenger (2007,  Nuclear Blast)
Sons of the System (2010,  Nuclear Blast)
Mnemesis (2012,  Nuclear Blast)
Diskografia > Singlet

Liquid (2003)
Ghost (2003)
Deathbox (2004)
Door 2.12 (2005)
Meaningless (2007)
Diesel Uterus (2010)
I've Been You (2012)
Liland

Liland on Nordlandin läänissä, Norjassa sijaitsevassa Evenesin kunnassa oleva kylä. Se sijaitsee 10 minuutin matkan päässä lentokentältä ja alle tunnin ajomatkan päässä Harstadista ja Narvikista. Lilandin satama on Ofotenin alueen saarien satamista ainoa, jota valvotaan, ja se on myös sula ympäri vuoden. 1900-luvun alkuun asti Liland toimi Ofoten kaupallisena keskuksena. Kylässä on 241 asukasta (2011), sen pinta-ala on 0,44 km2 ja asukastiheys on 618 asukasta/km2.
Käännös suomeksi
Limba noastră

| Limba noastră |
| --- | --- |
 kansallislaulua ja sen kirjoittajaa kunnioittava postimerkki vuodelta 1998
Valtio:   Moldova
Säveltäjä:  Alexandru Cristea
Sanoittaja:  Alexei Mateevici
Suomenkielinen nimi:  Meidän kielemme
   kansallislaulu laulettuna 
Limba noastră (suom. ”Meidän kielemme”) on Moldovan kansallislaulu vuodesta 1994. Tätä ennen, maan itsenäistymisestä vuonna 1991, sen kansallislauluna oli Deșteaptă-te, române!, joka on myös Romanian kansallislaulu.
Laulun on sanoittanut Alexei Mateevici (1888–1917) ja säveltänyt Alexandru Cristea (1890–1942). Mateevicin isänmaallisessa runossa on kaiken kaikkiaan kaksitoista säkeistöä, mutta niistä vain ensimmäinen, toinen, viides, yhdeksäs ja kahdestoista kuuluvat maan viralliseen kansallislauluun.
Aiheesta muualla

Kuvia tai muita tiedostoja aiheesta Limba noastră Wikimedia Commonsissa
Kansallissymbolit Moldovan valtion sivustolla (sisältää ääninäytteitä) (Arkistoitu – Internet Archive) (englanniksi)
Laki kansallislaulusta Moldovan presidentin sivustolla (Arkistoitu – Internet Archive) (romaniaksi)
Limassolin suolajärvi

| Limassolin suolajärvi Αλυκή Λεμεσού |
| --- | --- |
 Limassolin suolajärveä.
Valtiot:  Kypros
Paikkakunta:  Akrotíri, Limassol
Koordinaatit:  34°36′57″N, 32°58′08″E
Mittaustietoja
Pinta-ala:  10,65 km²
 fiLimassolin suolajärvi 
Limassolin suolajärvi (kreik. Αλυκή Λεμεσού, Alykí Lemesoú) eli Akrotírin suolajärvi (Αλυκή Ακρωτηρίου, Alykí Akrotiríou) on suolajärvi Kyproksen saarella. Se on Kyproksen suurin järvi ja koko itäisen Välimeren tärkeimpiä kosteikkoalueita. Järven pinta-ala on noin 10,65 km².
Limassolin suolajärveä.
Limassolin suolajärvi sijaitsee Kyproksen eteläosassa Akrotírin niemimaalla Isolle-Britannialle kuuluvalla Akrotírin tukikohta-alueella. Se on yksi Kyproksen kahdesta suuresta suolajärvestä; toinen on Lárnakan suolajärvi. Limassolin suolajärvi on näistä kahdesta hieman vähäsuolaisempi. Järvi täyttyy talvella ja kuivuu kesällä lähes kokonaan. Suolajärven pinta on noin 2,5 metriä merenpinnan alapuolella. Sen syvyys on suurimmillaankin vain noin metri.
Järvi on merkittävä lintualue erityisesti marras-maaliskuussa. Se on suojeltu Ramsarin sopimuksella.
Aiheesta muualla

Kuvia tai muita tiedostoja aiheesta Limassolin suolajärvi Wikimedia Commonsissa
Lilandin tapaus

Lilandin tapaus (norj. Liland-saken) on Norjan historian tunnetuimpia oikeusmurhia. Kaksi miestä, John Olav Larsen ja Håkon Edvard Johansen, löydettiin tapettuina Fredrikstadissa jouluaattona 1969. Teosta tuomittiin 21 vuodeksi vankeuteen sekä kymmeneksi vuodeksi turvaeristykseen Per Kristian Liland (1931–1996), joka vannoi koko ajan syyttömyyttään ja joka lopulta vuonna 1994 uusien todisteiden valossa todettiin syyttömäksi, sillä surmat voitiin ajoittaa päiville, joille Lilandilla oli alibi. Tutkinnan uudelleenavaamiseen vaikutti toimittaja Tore Sandbergin vuonna 1992 ilmestynyt aihetta käsitellyt kirja. Lilandille myönnettiin korvauksia yhteensä noin 13,5 miljoonaa kruunua. Tapauksen seurauksena Norjaan perustettiin itsenäinen komissio, jonka tehtävänä on arvioida jo ratkaistujen oikeustapausten ottamista uudelleenkäsittelyyn. Rikoksen oikea tekijä on yhä arvoitus.
Michael Andretti

| Michael Andretti |
| --- | --- |

Henkilötiedot
Syntynyt: 5. lokakuuta 1962 
Kansalaisuus:   Yhdysvallat
Formula 1 -ura
Aktiivivuodet:  1993
Talli(t):  McLaren
Kilpailuja:  13
Maailman­mestaruuksia:  0
Voittoja:  0
Palkintosijoja:  1
Paalupaikkoja:  0
Nopeimpia kierroksia:  0
MM-pisteitä:  7
Ensimmäinen kilpailu:  Etelä-Afrikan Grand Prix 1993
Viimeinen kilpailu:  Italian Grand Prix 1993
Michael Andretti (s. 5. lokakuuta 1962 Betlehem, Pennsylvania, Yhdysvallat)  on entinen yhdysvaltalainen CART- ja F1-kuljettaja. 
Hän on F1-maailmanmestari Mario Andrettin poika. Myös Michael Andrettin poika Marco Andretti on kilpa-autoilija.
Andretti aikoo perustaa oman F1-tallin. Lokakuussa 2023 FIA hyväksyi hänen hakemuksensa perustaa uusi F1-talli kaudelle 2025, 2026 tai 2027. Hän tekee hankkeessaan yhteistyötä Cadillacin kanssa. Hakemus tarvitsee kuitenkin vielä myös F1-sarjan omistajien hyväksynnän. Andretti Cadillacin hakemus on venynyt ja talli tähtää sarjaan vuodelle 2026, jolloin voimaan tulevat uudet säännöt.
Ura > Alku-ura ja Formula Ford

Andretti aloitti kilpauransa vuonna 1980 Formula Ford -luokassa. Vuonna 1982 hän voitti kuusi kilpailua yhdestätoista Super Vee -lähdöstä. Tuon jälkeen hän siirtyi kilpailemaan Formula Atlantic -luokkaan, jossa hän voitti mestaruuden.
Ura > CART > Kraco Racing: 1983-1988

Michael Andretti aloitti kilpauransa Pohjois-Amerikan CART-sarjassa vuonna 1983. Andretti pääsi Kraco Racing -kilpatallin kuljettajaksi kauden kolmeen viimeiseen kilpailuun. Debyyttikauden tuloksena oli kaksi keskeytystä ja yksi yhdeksänteen sijaan johtanut kilpailu.
Andretti sai jatkoa sopimukseensa seuraavalle kaudelle ja menestystä alkoi karttua. Andretti sijoittui viidesti palkintokorokkeelle, joka kerta kolmanneksi. Andretti oli lopulta mestaruustaulukossa sijalla 7. Hän osallistui kyseisenä vuonna ensi kertaa Indianapolis 500 -kilpailuun, jossa hän sijoittui viidenneksi.
Seuraavalla kaudella Andretti jäi ilman palkintokorokesijoituksia ja oli sijalla yhdeksän mestaruustaulukossa. Kausina 1986 ja 1987 Andretti pääsi jo menestykseen kiinni ja oli molempina kausina toisena mestaruustaulukossa. Molempina kausina hän jäi kakkoseksi CART-legenda Bobby Rahalille.
Vuosi 1988 oli Andrettin viimeinen Kracolla, ja tuon kauden loppusijoitukseksi jäi kuudes tila.
Ura > CART > Newman/Haas Racing: 1989–1992

Vuodeksi 1989 Andretti siirtyi Newman/Haas Racingille ja aloittikin ajonsa uudessa tallissa hyvin sijoittumalla mestaruustaulukossa kolmanneksi. Newman/Haasilla Andrettin tallitoverina ajoi hänen oma isänsä, Mario Andretti.
Vuosi 1990 toi Andrettin jo askeleen lähemmäksi ensimmäistä CART-mestaruuttaan, mutta mestaruus meni lopulta Al Unser Jr:lle.
Andretti kuitenkin sai mestaruutensa seuraavalla kaudella, jolloin hän voitti vuoden 1991 CART-mestaruuden. Andretti oli lähellä voittaa myös Indianapolis 500 -ajonkin mutta joutui tyytymään hopeasijaan, kun Ricky Mears vei voiton. Andretti johti kilpailua 97 kierrosta, eniten koko kilpailun aikana.
Andretti menestyi vielä vuonna 1992, jolloin hän oli jälleen toisena mestaruustaulukossa. Tuon kauden jälkeen Andretti siirtyi Formula 1 -sarjaan, jossa hän sai paikan McLaren-tallissa.
Ura > Formula 1 > McLaren: 1993

Michael Andretti sai sopimuksen McLaren-talliin kaudelle 1993. Andrettin tallitoverina toimi menestyksekäs brasilialaiskuljettaja Ayrton Senna.
Formula ykkösissä Andrettilta odotettiin hänen hyvän CART-uran kaltaista menestystä, mutta Andretti osoittautui suureksi pettymykseksi. Jo Andrettin asennoituminen F1-ajamiseen sai aikaan närkästystä, sillä hän päätti olla muuttamatta Eurooppaan ja jatkoi asumistaan Yhdysvalloissa. Hän matkusti Eurooppaan pelkästään kisaviikonloppuja varten. Tuon takia Andrettilta jäi väliin paljon tärkeitä F1-testejä.
Andretti on tosin F1-uraansa koskevissa haastatteluissa toistuvasti kiistänyt asialla olleen merkitystä suoritustasoonsa: Concorde-lentojen aikaan matka-aika Yhdysvalloista McLarenin tallille Etelä-Englannissa sijaitsevaan Wokingiin kesti vain kuusi tuntia.
Andretti onnistui lopulta pääsemään palkintokorokkeelle kauden kolmannessatoista kilpailussa, Italian GP:ssä, jossa hän sijoittui kolmanneksi. Andretti on viimeinen palkintosijoituksen saanut amerikkalainen F1:ssä. McLaren oli kuitenkin saanut tarpeekseen Andrettin heikoista suorituksista ja irtisanoi tämän sopimuksen Italian GP:n jälkeen.
Andrettin korvasi McLarenilla Mika Häkkinen, joka onnistui huomattavasti Andrettia paremmin.selvennä
Andrettin ura Formula ykkösissä jäi kolmeentoista osakilpailuun, joista tuloksena 7 pistettä.
Ura > CART > Chip Ganassi Racing: 1994

Epäonnistuneen F1-uransa jälkeen Andretti palasi tutumpiin CART-ympyröihin, jossa hänen uudeksi tallikseen tuli Chip Ganassi Racing. Andretti palautti itsensä taulukoiden kärkeen ja sijoittui kauden päätteeksi neljänneksi.
Ura > CART > Newman/Haas Racing: 1995–2000

Andrettin visiitti Ganassilla kesti vain yhden kauden, ja seuraavaksi kaudeksi hän palasi Newman/Haasille. Andretti uusi edelliskauden neljännen sijansa CART-mestaruustaulukossa.
Mestaruustaistoja Andretti pääsi kokeilemaan vielä vuonna 1996 mutta menetti mestaruuden Jimmy Vasserille osittain keskeytysten värittämän heikon alkukauden takia. Tuolle kaudelle Andrettin tallitoveriksi saapui niin ikään Formula ykkösissä ajanut Christian Fittipaldi.
Andretti voitti vuoden 1997 avauskilpailun mutta ei taistellut mestaruudesta useiden keskeytystensä takia. Andretti oli lopulta kahdeksas tuona vuonna ja teki uransa heikoimman CART-mestaruustaulukkosijoituksensa sitten vuoden 1983.
Andrettin heikko menestys jatkui seuraavana kautena, ja yhdestä voitosta huolimatta tuloksena oli jälleen kahdeksas tila.
Vuonna 1999 Andretti kuitenkin oli neljäs mestaruuspisteissä, mutta vuonna 2000 jälleen kahdeksas. Vuosi 2000 jäi Andrettin viimeiseksi Newman/Haasilla.
Ura > CART > Team Motorola: 2001–2002

Lähdettyään Newman/Haasilta vuoden 2000 lopussa Andretti siirtyi Kim Greenin Team Motorolan rattiin. Andrettin ensimmäinen kausi Team Motorolalla oli pienehkö parannus siihen, mitä oli tullut Newman/Haasilla. Andretti oli vuonna 2001 loppupisteissä kolmas, mutta vuonna 2002 sijoitus tipahti yhdeksänteen. Tuo kausi jäi Andrettin viimeiseksi kaudeksi CART-sarjassa.
Ura > Indy Racing League > Andretti-Green Racing: 2003-2007

Andretti siirtyi CART-sarjasta tämän kanssa kilpailevan Indy Racing Leaguen pariin ja perusti Kim Greenin kanssa Andretti-Green Racing -tallin. Andretti kuitenkin ilmoitti vetäytyvänsä aktiivikuljettajan tehtävistä vuoden 2003 Indianapolis 500:n jälkeen. Dan Wheldon korvasi Andrettin tallissa.
Andretti oli ajamatta vuosina 2004 ja 2005 mutta osallistui vuosien 2006 ja 2007 Indianapolis 500 -kilpailuihin Andretti-Greenin autolla. Vuonna 2006 sijoitus oli kolmas ja vuoden 2007 kolmastoista.
IndyCar- ja CART-urallaan Andretti voitti IndyCar-mestaruuden vuonna 1991 ja saavutti ennätykselliset 41 osakilpailuvoittoa.
Andretti vuoden 2007 Indiananapolis 500:n harjoituksissa.
Michel Polnareff

| Michel Polnareff |
| --- | --- |
 Polnareff esiintymässä alankomaalaisessa Fanclub-televisiosarjassa 14. maaliskuuta 1967.
Henkilötiedot
Syntynyt: 3. heinäkuuta 1944 (ikä 80) Nérac, Lot-et-Garonne, Ranska
Ammatti:  laulaja-lauluntekijä
Muusikko
Laulukielet:  ranska
Aktiivisena:  1966–
Tyylilajit:  pop, rock, psykedeelinen pop
Soittimet:  keyboard 
  [ Muokkaa Wikidatassa ] [ ohje ]  
Michel Polnareff (s. 3. heinäkuuta 1944 Nérac, Lot-et-Garonne, Ranska) on ranskalainen laulaja-lauluntekijä. Hän tuli kuuluisaksi 1960-luvun alussa, kun hänen esikoissinglensä ”La Poupée Qui Fait Non” sijoittui Ranskan musiikkilistojen kärkeen, mutta varsinaista suosiota Polnareff sai 1970-luvun alusta eteenpäin, kun hän julkaisi albumin Polnareff’s.
Polnareff syntyi taiteelliseen perheeseen ja varttui Pariisissa. Hänen äitinsä Simone Lane oli tanssija ja hänen isänsä Leib polnareff oli muusikko, joka esiintyi nimellä Léo Poll useille artisteille, muun muassa Édith Piafille. Polnareffin vanhemmat tutustuttivat poikansa musiikkiin, ja hän oppi pianonsoiton viisivuotiaana ja teki musiikkia 11-vuotiaana.
Diskografia > Studioalbumit

Michel Polnareff / Love Me Please Love Me (1966)
Volume 2 / Le Bal des Laze (1967)
Polnareff’s (1971)
Michel Polnareff (1974)
Fame à la mode (1975)
Coucou me revoilou (1978)
Bulles (1981)
Incognito (1985)
Kāma-Sūtra (1990)
Enfin! (2018)
Diskografia > Livealbumit

Polnarévolution (1972)
Show télé 82/Public (1982)
Live at the Roxy (1996)
Ze re Tour 2007 (2007)
À L’Olympia 2016 (2016)
Aiheesta muualla

Kuvia tai muita tiedostoja aiheesta Michel Polnareff Wikimedia Commonsissa
Polnareff esiintymässä Bercyssä, Pariisissa vuonna 2007.
Miksauslaite

16-kanavainen liukupotentiometreillä säädettävä miksauspöytä
Pieni Behringerin mikseri
Moderni digitaalinen miksauspöytä
Miksauslaite eli mikseri, miksauspöytä tai äänipöytä on laite, johon tuodaan sisään useita yksittäisiä äänisignaaleja, ja josta lähetetään näistä signaaleista yhdistämällä saatuja summasignaaleja eteenpäin äänentoistolaitteistolle, tallennuslaitteille tai vaikkapa toiselle miksauspöydälle.
Miksereiden ominaisuuksia

Yleisimpiä miksauslaitteista löytyviä ominaisuuksia ovat:
gain eli esivahvistimen säätö: kunkin sisään tulevan signaalin tason säädin.
ekvalisaattori (lyhenne EQ), jolla signaalin taajuusvastetta voidaan muokata.
panorointikiertosäädin, jolla voidaan muuttaa signaalin paikkaa stereokuvassa.
kanavaliuku eli fader, jolla määritellään kanavan signaalin taso eteenpäin lähtevässä summasignaalissa.
aux-ulostulot, joiden avulla voidaan tehdä lisää erilaisia miksauksia.
ryhmät, joiden kautta voidaan tehdä apumiksauksia.
Ryhmässä miksauslaitteessa erotetaan kytkimillä haluttu määrä kanavia joilla voi olla kokoonpanon useita mikrofoneja käyttävä osa, esimerkiksi
rummut. Ryhmäksi kytkettynä kanavilla on yhteinen signaalin voimakkuuden säätö laitteella helpottaen ryhmän voimakkuuden nostoa tai laskua. Ryhmän säätöjen tasapaino suhteessa muuhun miksaukseen on tällöin tehty jo etukäteen muiden kanavien kanssa, mutta tarvittaessa säätöjä voi muuttaa.
Kanavalohko on yleensä jaettu seuraaviin osiin:
Sisääntuloliitännät
Esivahvistin
Taajuuskorjaus
AUX-lähdöt
Kanavaliuku / Ryhmä
Nykyään markkinoilla on myös digitaalisia miksauslaitteita, jotka ovat pienempiä, kevyempiä ja tarjoavat enemmän ominaisuuksia kuin vastaavat analogiset laitteet. Monissa digitaalimiksereissä on sisäänrakennettuna tehosteita (kuten kaikuja) ja muita signaalin muokkaustoimintoja (esimerkiksi äänenvoimakkuuden vaihtelua rajoittavia tai korostavia laitteita), joita varten analogimikserin kanssa käytetään erillisiä, mikseriin kaapeleilla kytkettäviä laitteita.
Miksauslaitteita käytetään aina, kun useasta äänilähteestä tulevia signaaleja yhdistellään. Siten niitä käytetään konserteissa, studioissa, televisio- ja elokuva-alalla ja teattereissa.
DJ-mikserit

On myös olemassa erillisiä DJ-miksereitä, jotka on suunniteltu juuri DJ-käyttöön. Yleensä niihin kytketään CD-soitin, levysoitin, mp3-soitin tai tietokone. DJ-mikserien erityispiirteitä ovat cue, jolla voidaan kuunnella kanavaan tulevaa ääntä pelkästään kuulokkeista, ja  crossfader, jolla voidaan miksata kahta tai useampaa kanavaa ristiin yhdellä liu'ulla. Liu'un toisessa päässä toisen kanavan kuuluvuus on täysillä ja toisen kanavan voimakkuus on nollassa. Liu'un ollessa keskellä molempien kanavien tulisi kuulua samalla voimakkuudella, riippuen sisääntulon voimakkuudesta. Monissa DJ-miksereissä on myös 6,3 mm plugi-liittimellä varustettu sisäänmeno mikrofonille.
DJ-mikserit > DJ-mikserin ominaisuuksia

RIAA-korjaimella varustetut kanavat magneettista äänirasiaa varten.
Linjatasoiset sisääntulokanavat
Crossfader
Paikka mikrofonille
Taajuuskorjaus
cue-kuuntelu
BPM-mittari, joka mittaa musiikin tempoa
Videomiksaus
Miksauslaitteiden valmistajia

ADT-Audio
Alesis
Alice Soundtech
Allen & Heath
Altair E-3
Amek
AMS Neve
Audient
Automated Processes Inc (API)
Audio Toys Inc (ATI)
Behringer
Bushnell Electronics
Cadac
Calrec
Carvin A&I
Ciclotron
Clair Brothers
Crest Audio
D&R
Dangerous Music
DDA Consoles
DHD (audio)
DiGiCo
Digidesign
Dynacord
EAW
Elberg
Electrodyne
Euphonix
Fairlight
Daniel Flickinger
Harris Corporation
Harrison Audio Consoles
Helios
Innovason
Inter-M
Jim Gamble Associates
Klotz Digital
Langevin
Lawo
Logitek
Mackie
MCI
Merging Technologies
Midas Consoles
Montarbo
Neotek
Opamp Labs
Peavey
Phonic Corporation
Pioneer Corporation
Quad Eight Electronics
Radio Systems
Rane Corporation
Renegade Labs
Roland Corporation
Roll Music Systems
Salzbrenner Stagetec
Samick
Samson Technologies
Showco
Shure
SignVideo
Smart AV
Solid State Logic
Soundcraft
Soundtracs
Speck Electronics
Spectra Sonics
Stage-tec
Staner
Studer
Studiomaster
Tapco
Tascam
Toft Audio Designs
Wheatstone Corporation
Wharfedale (Audio)
Wunder Audio
Yamaha Pro Audio
Aiheesta muualla

Miksausopas
Miksauskäsikirja
Numark DM2002X Pro Master DJ-mikseri.